b'\n_START_ARTICLE_\nTilen Kodrin\n_START_SECTION_\nKlub\n_START_PARAGRAPH_\nOd leta 2014 je \xc4\x8dlan celjskega kluba. V svoji prvi evropski sezoni, v 2014-15 je dosegel \xc5\xa1est zadetkov. V naslednji sezoni je napredoval in dosegel 13 golov. Najve\xc4\x8d zadetkov je dosegel dvakrat po tri, in sicer na peti tekmi proti zvezdnikom francoskega Paris Saint-Germaina in na zadnji, \xc5\xa1tirinajsti proti tur\xc5\xa1kemu Be\xc5\xa1ikta\xc5\xa1u.  _NEWLINE_Na prvi tekmi evropske sezone 2016-17, 24. septembra v Dvorani Zlatorog, je ob zmagi svojega mo\xc5\xa1tva proti ve\xc4\x8dnemu sosedskemu rivalu Zagrebu zadel prav tako trikrat. V celotni evropski sezoni je skupaj dosegel sedem zadetkov. _NEWLINE_V evropski sezoni 2017-18 je zadeval na dvanajstih od 14 tekem in dosegel to\xc4\x8dno 30 zadetkov. Najbolj razpolo\xc5\xbeen je bil 11. februarja 2018, ko so doma izgubili s Paris Saint-Germainom. Tilen je pri tem dosegel 5 zadetkov in je bil za Ma\xc4\x8dkov\xc5\xa1kom drugi strelec svojega mo\xc5\xa1tva.\n_START_SECTION_\nReprezentanca\n_START_PARAGRAPH_\nLeta 2016 ga je selektor Veselin Vujovi\xc4\x87 uvrstil na seznam reprezentantov za tekme kvalifikacij za na EP 2018. Tako je 2. novembra 2016 na prvi tekmi kvalifikacij proti \xc5\xa0vici Tilen prvi\xc4\x8d nastopil za slovensko izbrano vrsto. In se pri tem izkazal z dobro igro ter dosegel tudi tri zadetke.  _NEWLINE_Prvo veliko reprezentan\xc4\x8dno tekmovanje katerega se je udele\xc5\xbeil je bilo Svetovno prvenstvo 2017 v Franciji. Tam je nastopal kot eden izmed \xc5\xa1estih igralcev iz celjskega kluba.'